 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 31. augustā Nr. 522**

(protokols Nr. 15, 47. p.)

**Par nekustamā īpašuma “Strazdi”, Ošupes pagastā, Madonas novadā, atzīšanu par starpgabalu**

Madonas novada Ošupes pagasta zemesgrāmatas nodalījumā Nr. 100000644157 reģistrēts nekustamais īpašums “Strazdi”, Ošupes pagasts, Madonas novads, ar kadastra Nr.7082 010 0071 3,02 ha platībā.

Izvērtējot nekustamo īpašumu tika konstatēts, ka pašvaldībai piederošai zemes vienībai ar kadastra apzīmējumu 7082 010 0071 nav piekļuves, līdz ar ko nav iespējams nodrošināt pieslēgumu koplietošanas ceļam, tādēļ šī zemes vienība atzīstama kā starpgabals.

Publiskas personas mantas atsavināšanas likuma 1. panta 11. punkta apakšpunkts nosaka, ka publiskai personai piederošs zemes gabals, kura platība lauku apvidos ir mazāka par pašvaldības saistošajos noteikumos paredzēto minimālo zemesgabala platību vai kura konfigurācija neļauj attiecīgā zemesgabala izmantošanu atbilstoši apstiprinātajam teritorijas plānojumam, vai kuram nav iespējams nodrošināt pieslēgumu koplietošanas ielai (ceļam) ir atzīstams kā starpgabals.

Pamatojoties uz “Publiskas personas mantas atsavināšanas likuma” 1. panta 11. punkta apakšpunktu, ņemot vērā 16.08.2023. Uzņēmējdarbības, teritoriālo un vides jautājumu komitejas un 22.08.2023. Finanšu un attīstības komitejas atzinumus, atklāti balsojot: **PAR – 12** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Kaspars Udrass, Māris Olte, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Atzīt par starpgabalu zemes vienību “Strazdi”, Ošupes pagasts, Madonas novadā, kadastra apzīmējums 7082 010 0071 3,02 ha platībā.

 Domes priekšsēdētājs A. Lungevičs

*Čačka 28080793*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU